41. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 618 της 7/11 Σεπτ. 1961 (ΦΕΚ Α΄ 149) Περί Ταχυδρομικών Πρακτορείων. Έχοντες υπ’ όψιν: 1)τας διατάξεις του άρθρ. 17 του Α.Ν. 291/1936 «περί τροποποιήσεως και συμπληρώσεως των περί Διοικήσεως της Υπηρεσίας Τ.Τ.Τ. Νόμων», 2)τας διατάξεις του άρθρ. 11 του Α.Ν. 699/1937 «περί τροποποιήσεως και συμπληρώσεως νόμων της Τ.Τ.Τ. Υπηρεσίας», 3)την υπ’ αριθ. 5882/17.5.58 απόφασιν του Υπουργού Συγκοινωνιών και Δημοσίων Έργων και 4)την υπ’ αριθ. 546/1961 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υφυπουργού, απεφασίσαμεν και διατάσσομεν. Άρθρ.1.-1.Τα Ταχυδρομικά Πρακτορεία εκτελούσι τας ως κάτωθι υπηρεσίας: α)Παραλαβήν και επίδοσιν ιδιωτικής και επισήμου αλληλογραφίας, συνήθους, επί αποδείξει και συστημένης, β)πώλησιν Ταχυδρομικών ενσήμων ως και πώλησιν σφραγιστού χάρτου, κινητού επισήματος κλπ. συμφώνως προς τας διατάξεις της παρ. 5 του άρθρ. 17 του Α.Ν. 291/1936, γ)έκδοσιν και πληρωμήν ταχυδρομικών επιταγών εσωτερικού και εξωτερικού, δ)παραλαβήν και επίδοσιν συνήθων ταχυδρομικών δεμάτων εσωτερικού και εξωτερικού, ε)υπηρεσίαν Ταχυδρομικού Ταμιευτηρίου. Σελ. 38 2.Τα Ταχυδρομικά Πρακτορεία εξαρτώνται και επιβλέπονται υπό του πλησιεστέρου Ταχυδρομικού Γραφείου, όπερ, οριζόμενον ως Γραφείον επιβλέψεως και εξαρτήσεως, χορηγεί εις ταύτα εκ της παγίας αυτού προκαταβολής, επί πιστώσει, ταχυδρομικά ένσημα προς πώλησιν μέχρι ποσού οριζομένου κατά περίπτωσιν δι’ αποφάσεως του προϊσταμένου της οικείας Περιφερειακής Ταχυδρομικής Επιθεωρήσεως. 3.Δια την υπό των Ταχυδρομικών Πρακτορείων εκτέλεσιν της υπηρεσίας επιταγών τηρείται υπό του επιβλέποντος Γραφείου αλληλόχρεος λογαριασμός, τα δε αναγκαιούντα δια την πληρωμήν επιταγών χρηματικά ποσά αποστέλλονται κατά τα υπό του Κανονισμού εκτελέσεως υπηρεσίας επιταγών προβλεπόμενα. Άρθρ.2.-1.Η διαχείρισις των Ταχυδρομικών Πρακτορείων ανατίθεται δι’ αποφάσεως του Προϊσταμένου της οικείας Ταχυδρομικής Διευθύνσεως, κατόπιν προτάσεως του πλησιεστέρου Ταχυδρομικού Γραφείου και εγκρίσεως του Υπουργού Συγκοινωνιών εις κατάλληλα πρόσωπα, επί συμβάσει διαρκείας τριών ετών δυναμένη να ανανεώται εκάστοτε επί ισόχρονον χρονικόν διάστημα. Ο υποψήφιος οφείλει να προκαθορίση τον προσφερόμενον υπ’ αυτού δια κατάστημα του Πρακτορείου κατάλληλον χώρον και να υποβάλη δια της αιτήσεώς του τα απαιτούμενα πιστοποιητικά. Επί πλειόνων υποψηφίων η επιλογή του καταλληλοτέρου γίνεται μετά γνώμην του Συμβουλίου Ταχυδρομικής Εκμεταλλεύσεως. Η σχετική σύμβασις συνομολογείται μεταξύ του Προϊσταμένου της οικείας Ταχ. Διευθύνσεως και του δια της αποφάσεως αυτού ορισθέντος διαχειριστού Πρακτορείου. Προ της υπογραφής της συμβάσεως ο υποψήφιος διαχειριστής Πρακτορείου υποχρεούται όπως ασκηθή παρά τω οικείω Γραφείω επιβλέψεως δια την κανονικήν εκτέλεσιν του έργου του, συντασσομένης περί της ευδοκίμου ασκήσεως, εκθέσεως υπό του Προϊσταμένου του Γραφείου και 2)όπως καταθέση εγγύησιν εις μετρητά δραχμάς πέντε χιλιάδας ή εγγυητικήν επιστολήν Τραπέζης ή εγγύησιν δι’ εγγραφής υποθήκης επί κτήματος αυτού ή τρίτου τριπλασίας αξίας, συντασσομένου συμβολαίου συστάσεως της εγγυήσεως ενώπιον του Συμβολαιογράφου. 22.Α.α.41 Γενική Διεύθυνση Ταχυδρομείων Άρθρ.3.-1.Επιτρέπεται μονομερής καταγγελία της Συμβάσεως και προ τη λήξεως ταύτης εάν το Πρακτορείο ήθελε καταργηθή ή εάν ήθελε συντρέξη τις των εν άρθρω μόνω του από 29.9/14.10.1937 Β.Δ/τος, «περί καθορισμού περιπτώσεων της υπό του Δημοσίου μονομερούς καταγγελίας της Συμβάσεως μετά των διαχειριστών των ΤΤΤ Πρακτορείων» καθοριζομένων λόγων. 2.Η κατατεθείσα υπό του διαχειριστού Πρακτορείου εγγύησις επιστρέφεται άμα ως ευρεθή καλώς έχουσα η διαχείρισις αυτού. Παν έλλειμμα της διαχειρίσεως παρακρατείται εκ της εγγυήσεως επιστρεφομένου του υπολοίπου. Άρθρ.4.-Οι εις ους ανατίθεται η διαχείρισις των Ταχυδρομικών Πρακτορείων απαιτείται να έχωσι τα ως κάτωθι προσόντα: α)Ελληνικήν Ιθαγένειαν. β)Ενδεικτικόν τρίτης τουλάχιστον τάξεως εξαταξίου Γυμνασίου ή ισοτίμου ανεγνωρισμένης Σχολής. γ)Να έχωσιν εκπληρώσει τας στρατιωτικάς αυτών υποχρεώσεις ή να απηλλάγησαν τούτων νομίμως. δ)Να μη έχωσι καταδικασθή εις οιανδήποτε ποινήν επί αδικήματι εκ των εν άρθρ. 18 του Υπαλληλικού Κώδικος προβλεπομένων. ε)Να μη τελώσιν υπό απαγόρευσιν ή δικαστικήν αντίληψιν. Άρθρ.5.-1.Οι διαχειρισταί Πρακτορείων οφείλουν συμμορφούμενοι προς τους όρους της Συμβάσεως να εκτελούν απάσας τας υπό του άρθρ. 1 του παρόντος προβλεπομένας υπηρεσίας, έτι δε να διανέμωσιν οίκοι την δια παραλήπτας διαμένοντας εις το χωρίον της έδρας του Πρακτορείου προοριζομένην συνήθη και συστημένην αλληλογραφίαν. 2.Ούτοι απουσιάζοντες λόγω οιασδήποτε δεδικαιολογημένης αιτίας οφείλουν να υποδείξωσι προς έγκρισιν εκ μέρους της οικείας Ταχυδρομικής Διευθύνσεως κατάλληλον αναπληρωτήν, όστις διαχειριζόμενος υπ’ ευθύνην και δια λογαριασμόν αυτών τας υπηρεσίας του Πρακτορείου, υπέχει και ιδίαν προσωπικήν ευθύνην δια πάσαν παράβασιν αποδοτέαν εις δόλον ή βαρείαν αμέλειαν. Άρθρ.6.-1.Εις τους διαχειριστάς Πρακτορείων παρέχονται αι κάτωθι αμοιβαί: α)0,40 δι’ έκαστον αποστελλόμενον αντικείμενον αλληλογραφίας επί τέλει ουχί κατωτέρω της 1,50 δραχμής. β)1 δραχμή δι’ έκαστον παρ’ αυτών διαχειριζόμενον (αποστελλόμενον ή αφικνούμενον) δέμα, επιταγήν ή συστημένον αντικείμενον. 2.Αι κατά την προηγουμένην παράγραφον αμοιβαί εν ουδεμιά περιπτώσει δύνανται να είναι κατώτεραι των 600 δραχμών, ουδέ ανώτεραι των 900 δραχμών μηνιαίως, εκκαθαρίζονται δε και εντέλλονται, καθ’ α θέλει ορίσει υπουργική απόφασις. Άρθρ.7.-1.Τα άρθρ. 2-8 του από 5/13 Φεβρ. 1937 Β.Δ/τος «περί ΤΤΤ Πρακτορείων» καταργούνται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί των Συγκοινωνιών Υφυπουργόν ανατίθεμεν την δημοσίευσιν και εκτέλεσιν του παρόντος. 